2008E0851 — SL — 23.03.2012 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNI UKREP SVETA 2008/851/SZVP

z dne 10. novembra 2008

o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo







SVET EVROPSKE UNIJE JE – ob upoštevanju Pogodbe o Evropski uniji ter zlasti člena 14, tretjega odstavka člena 25 in člena 28(3) Pogodbe, ob upoštevanju naslednjega: (1) Varnostni svet Združenih narodov (VSZN) je v Resoluciji št. 1814 (2008) o razmerah v Somaliji, sprejeti 15. maja 2008, od držav in regionalnih organizacij zahteval, naj ob temeljitem medsebojnem usklajevanju sprejmejo ukrepe za zaščito ladij, ki prevažajo in dostavljajo humanitarno pomoč, namenjeno Somaliji, in ki so vključene v dejavnosti, ki so jih dovolili Združeni narodi. (2) VSZN je v Resoluciji št. 1816 (2008) o razmerah v Somaliji, sprejeti 2. junija 2008, izrazil zaskrbljenost zaradi piratstva in oboroženih ropov, ki ogrožajo dostavo humanitarne pomoči Somaliji, varnost trgovskih morskih poti in mednarodno plovbo. VSZN je pozval zlasti države, ki želijo uporabljati trgovske morske poti pred somalsko obalo, naj v sodelovanju s somalsko prehodno zvezno vlado (PZV) okrepijo in uskladijo ukrepe za odvračanje od piratstva in oboroženih ropov na morju. Državam, ki sodelujejo s PZV in katerih imena ta predhodno sporoči generalnemu sekretarju Združenih narodov, je VSNZ dovolil, da v obdobju šestih mesecev po sprejetju Resolucije plujejo v teritorialnih vodah Somalije in uporabijo vsa potrebna sredstva za zatiranje piratstva in oboroženih ropov na morju v skladu z veljavnim mednarodnim pravom. (3) V Resoluciji št. 1838 (2008) o razmerah v Somaliji, sprejeti 7. oktobra 2008, je VSZN pozdravil potekajoče načrtovanje morebitne pomorske vojaške operacije Evropske unije (EU) ter druge mednarodne in nacionalne pobude za izvajanje resolucij št. 1814 (2008) in 1816 (2008); VSZN je hkrati vse države, ki imajo za to potrebna sredstva, nemudoma pozval, da v skladu z Resolucijo št. 1816 (2008) sodelujejo s PZV v boju proti piratstvu in oboroženim ropom na morju. Prav tako je nemudoma pozval vse države in vse regionalne organizacije, da še naprej v skladu z Resolucijo št. 1814 (2008) ukrepajo za zaščito pomorskih konvojev Svetovnega programa za hrano (SPH), saj so ti konvoji življenjskega pomena za dostavo humanitarne pomoči somalskemu prebivalstvu. (4) Svet je v Sklepih z dne 26. maja 2008 izrazil zaskrbljenost zaradi vedno številnejših piratskih napadov pred somalsko obalo, ki otežujejo delo humanitarnih organizacij, ovirajo mednarodni pomorski promet v tej regiji, hkrati pa prispevajo h kršitvam embarga Združenih narodov na orožje. Prav tako je Svet izrazil zadovoljstvo nad pobudami nekaterih držav članic EU v zvezi z zagotavljanjem zaščite ladij, ki se uporabljajo v okviru SPH. Poudaril je, da bi morala mednarodna skupnost v večji meri sodelovati pri spremstvu teh ladij in tako zagotavljati, da bo humanitarna pomoč prišla do somalskega prebivalstva. (5) Svet je 5. avgusta 2008 odobril koncept kriznega upravljanja za ukrepanje EU kot prispevek k izvajanju Resolucije VSZN št. 1816 (2008) in k miru in mednarodni varnosti v regiji. (6) 15. septembra 2008 je Svet vnovič izrazil globoko zaskrbljenost zaradi piratstva in oboroženih ropov pred somalsko obalo ter obžaloval, da se ti v zadnjem času še stopnjujejo. V zvezi s prispevkom EU k izvajanju Resolucije VSZN št. 1816 (2008) o boju proti piratstvu ob somalski obali ter njenim prispevkom – v skladu z resolucijama št. 1814 (2008) in 1816 (2008) – k zaščiti ladij za dostavo pomoči Somaliji v okviru SPH je Svet sklenil, da bo vzpostavil usklajevalno enoto s sedežem v Bruslju, ki bo zagotavljala pomoč tistim državam članicam, ki ob somalski obali izvajajo nadzor in zagotavljajo zaščitno. Svet je istega dne odobril izvedbeni načrt za ta vojaški usklajevalni ukrep (EU NAVCO) in hkrati vojaško strateško opcijo za morebitno pomorsko vojaško operacijo EU, za katero bi države članice, ki želijo sodelovati s PZV pri izvajanju določb Resolucije št. 1816 (2008), za odvračanje in zatiranje piratstva in oboroženega ropanja pred somalsko obalo prispevale svoja vojaška sredstva. (7) 19. septembra 2008 je Svet sprejel Skupni ukrep 2008/749/SZVP o vojaškem usklajevalnem ukrepu Evropske unije v podporo Resoluciji Varnostnega sveta Združenih narodov št. 1816 (2008) (EU NAVCO) ( 1 ). (8) Ob začetku vojaške operacije Atlanta se bodo naloge, poverjene usklajevalni enoti, izvajale v okviru tega skupnega ukrepa. Zato bi bilo treba usklajevalno enoto zapreti. (9) Politični in varnostni odbor (PVO) bi moral v skladu s tretjim odstavkom člena 25 Pogodbe izvajati politični nadzor nad vojaško operacijo EU kot prispevkom k odvračanju od piratstva pred somalsko obalo ter zagotavljati strateško vodenje in sprejemati ustrezne odločitve. (10) V skladu s členom 28(3) Pogodbe bi morali operativni izdatki, ki nastanejo na podlagi tega skupnega ukrepa in se nanašajo na vojaške ali obrambne zadeve, bremeniti države članice v skladu z določbami Sklepa Sveta 2007/384/SZVP z dne 14. maja 2007 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) ( 2 ) (v nadaljnjem besedilu „Athena“). (11) V skladu s členom 14(1) Pogodbe se v skupnih ukrepih določijo sredstva, s katerimi razpolaga EU. Referenčni finančni znesek za obdobje 12 mesecev, namenjen za skupne stroške vojaške operacije EU, predstavlja trenutno najboljšo oceno in ne posega v končne zneske, vključene v proračun, ki se ga bo sprejelo v skladu s pravili iz sklepa o Atheni. (12) V pismu z dne 30. oktobra 2008 je EU poslala PZV ponudbo v skladu s točko 7 Resolucije št. 1816 (2008), ki vsebuje predloge za izvrševanje jurisdikcije s strani držav, razen Somalije, nad osebami, prijetimi v teritorialnih vodah Somalije, ki so storile ali so osumljene storitve kaznivih dejanj piratstva ali oboroženega ropa. (13) V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvedbi odločitev in ukrepov Evropske unije, ki zadevajo obrambo. Danska ne sodeluje pri izvajanju tega skupnega ukrepa in zato ne sodeluje pri financiranju operacije – ob upoštevanju naslednjega: SPREJEL NASLEDNJI SKUPNI UKREP:







▼M4

Člen 1

Poslanstvo

1. Evropska unija (EU) izvaja vojaško operacijo v podporo resolucijam Varnostnega sveta Združenih narodov (VSZN) št. 1814 (2008), 1816 (2008), 1838 (2008), 1846 (2008) in 1851 (2008) skladno z dovoljenimi ukrepi v primeru piratstva za izvajanje člena 100 in naslednjih členov Konvencije Združenih narodov o pomorskem mednarodnem pravu, podpisane v Montego Bayu dne 10. decembra 1982 (v nadaljnjem besedilu: Konvencija Združenih narodov o pomorskem mednarodnem pravu), in predvsem na podlagi zavez, sprejetih s tretjimi državami (v nadaljnjem besedilu: Atalanta), da bi prispevali k zaščiti:

— ladij SPH, ki dovažajo pomoč v hrani razseljenemu prebivalstvu v Somaliji, skladno z mandatom, opredeljenim v Resoluciji VSZN št. 1814 (2008), in

— ranljivih ladij, ki plovejo pred somalsko obalo, ter k odvračanju, preprečevanju in zatiranju piratstva in oboroženih ropov pred somalsko obalo, skladno z mandatom, opredeljenim v resolucijah VSZN št. 1846 (2008) in 1851 (2008).

2. Območja delovanja vojaških sil, razporejenih v ta namen, so ozemlje obale, notranje vode ter priobalna področja Somalije in sosednjih držav na območju Indijskega oceana v skladu s političnim ciljem posamezne pomorske operacije EU, opredeljenim v konceptu kriznega upravljanja, ki ga je Svet odobril dne 5. avgusta 2008.

3. Atalanta bo poleg tega sodelovala pri spremljanju ribolovnih dejavnosti pred somalsko obalo.

▼B

Člen 2

Mandat

Atlanta pod pogoji iz veljavnega mednarodnega prava, zlasti Konvencije Združenih narodov o pomorskem mednarodnem pravu, in resolucij VSZN št. 1814 (2008), 1816 (2008) in 1838 (2008) ter v okviru razpoložljivih zmogljivosti:

▼M4

(a) zagotavlja zaščito ladjam, ki plovejo v okviru SPH, vključno z navzočnostjo oboroženih enot iz Atalante na krovu zadevnih ladij, med drugim tudi med plovbo v somalskih teritorialnih in notranjih vodah;

▼B

(b) na podlagi ocene potrebe v vsakem posameznem primeru posebej zagotavlja spremstvo trgovskim ladjam, ki plujejo skozi območje pod nadzorom;

▼M4

(c) nadzoruje območja pred somalsko obalo, vključno s teritorialnimi in notranjimi vodami Somalije, kjer obstajajo nevarnosti dejavnosti na morju, zlasti za pomorski promet;

▼B

(d) sprejema potrebne ukrepe, vključno z uporabo sile, za preprečevanje, odvračanje in posredovanje za odpravo piratstva in oboroženih ropov, ki so bili ali bi lahko bili storjeni na območjih, kjer je prisotna;

▼M3

(e) za morebitno izvrševanje sodnega pregona s strani pristojnih držav članic pod pogoji iz člena 12 lahko na območjih, kjer je prisotna, pripre, pridrži in premešča osebe, ki so osumljene načrtovanja, izvrševanja ali storitve kaznivih dejanj piratstva ali oboroženega ropa, ter zaseže ladje piratov ali oboroženih roparjev ali ladje, ki so bile zajete v dejanju piratstva ali oboroženega ropa in so v rokah piratov ali oboroženih roparjev, kot je navedeno v členih 101 in 103 Konvencije Združenih narodov o pomorskem mednarodnem pravu, ter prav tako lahko zaseže lastnino, ki se nahaja na teh ladjah;

▼M4

(f) vzpostavlja stike z organizacijami, telesi in državami, ki si v regiji prizadevajo za zatiranje piratstva in oboroženih ropov pred somalsko obalo, zlasti s pomorskimi enotami „Combined Task Force 151“, delujočimi v okviru operacije „Nespremenljiva svoboda“;

▼M1

(g) potem ko bo na kopnem dosežen zadovoljiv napredek pri krepitvi pomorskih zmogljivosti ter ko bodo sprejeti varnostni ukrepi za izmenjavo informacij, pomaga somalskim oblastem z zagotavljanjem podatkov v zvezi z ribolovnimi dejavnostmi, ki so bili zbrani v času operacije;

▼M3

(h) v skladu z veljavno zakonodajo zbira podatke o osebah iz odstavka (e) v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi;

(i) za namene širjenja podatkov prek kanalov Interpola in preverjanja podatkov s podatkovnimi bazami Interpola nacionalnim centralnim uradom Mednarodne organizacije kriminalistične policije - Interpol v državah članicah s sedežem operativnega štaba v skladu z dogovorom, ki se sklene med poveljnikom operacije EU in vodjo nacionalnega centralnega urada, pošilja naslednje podatke: — osebne podatke o osebah iz točke (e) v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi, in naslednje podatke, razen drugih osebnih podatkov: priimek, dekliški priimek, imena in morebitne vzdevke ali privzeta imena; datum in kraj rojstva, državljanstvo, spol, stalno prebivališče, poklic in začasno prebivališče; podatke o vozniških dovoljenjih, osebnih dokumentih in potovalnih listih. Atalanta teh osebnih podatkov, potem ko jih je posredovala Interpolu, ne hrani več, — podatke o opremi, ki jo uporabljajo te osebe.

▼B

Člen 3

Imenovanje poveljnika operacije EU

Za poveljnika operacije EU se imenuje viceadmiral Philip Jones.

Člen 4

Določitev operativnega štaba EU

Operativni štab EU je v Northwoodu, v Veliki Britaniji.

Člen 5

Načrtovanje in začetek operacije

Svet sprejme sklep o začetku vojaške operacije EU po odobritvi operativnega načrta in pravil o uporabi oboroženih sil ter ob upoštevanju notifikacije ponudbe za sodelovanje EU zaradi izvajanja točke 7 Resolucije VSZN št. 1816 (2008) s strani PZV generalnemu sekretarju Združenih narodov.

Člen 6

Politični nadzor in strateško vodenje

▼M2

1. Politični in varnostni odbor (PVO) je na odgovornost Sveta in visokega predstavnika Unije za zunanje zadeve in varnostno politiko (VP) pristojen za politični nadzor in strateško vodenje vojaške operacije EU. Svet pooblašča PVO, da v skladu s členom 38 Pogodbe sprejme ustrezne odločitve. To pooblastilo obsega pristojnost za spreminjanje dokumentov načrtovanja, vključno z operativnim načrtom, strukturo poveljevanja in pravili o uporabi oboroženih sil. Obsega tudi pristojnost za sprejemanje sklepov o imenovanju poveljnika operacije EU in/ali poveljnika sil EU. Za sprejemanje odločitev v zvezi s cilji in končanjem vojaške operacije EU je še naprej pristojen Svet, ki mu pomaga VP.

▼B

2. PVO redno poroča Svetu.

3. PVO prejema od predsednika Vojaškega odbora EU (VOEU) redna poročila o vodenju vojaške operacije EU. PVO lahko po potrebi na svoje sestanke povabi poveljnika operacije EU in/ali poveljnika sil EU.

Člen 7

Vojaško vodenje

1. VOEU spremlja pravilno izvajanje vojaške operacije EU, vodene v okviru pristojnosti poveljnika operacije EU.

2. VOEU od poveljnika operacije EU prejema redna poročila. Na svoje sestanke lahko po potrebi povabi poveljnika operacije EU in/ali poveljnika sil EU.

3. Predsednik VOEU je glavna točka za stike s poveljnikom operacije EU.

▼M2

Člen 8

Usklajenost odzivanja EU

VP, poveljnik operacije EU in poveljnik sil EU skrbno usklajujejo svoje dejavnosti, povezane z izvajanjem tega skupnega ukrepa.

▼B

Člen 9

Odnosi z Združenimi narodi, Somalijo, sosednjimi državami in drugimi akterji

▼M2

1. VP je glavna točka za stike z Združenimi narodi, somalskimi organi in organi sosednjih držav ter drugimi zadevnimi akterji. VP-ju pri stikih z Afriško unijo pomaga posebni predstavnik EU (PPEU) pri Afriški uniji.

▼B

2. Na operativni ravni poveljnik operacije EU deluje kot kontaktna točka zlasti za ladjarske organizacije, pristojne oddelke generalnega sekretariata Združenih narodov, Mednarodne pomorske organizacije in SPH.

Člen 10

Sodelovanje tretjih držav

1. Brez poseganja v avtonomijo odločanja EU in v enotni institucionalni okvir ter v skladu z ustreznimi smernicami Evropskega sveta se k sodelovanju pri tej operaciji lahko povabijo tretje države.

2. Svet pooblašča PVO, da tretje države povabi k prispevanju in da na priporočilo poveljnika operacije EU in VOEU sprejme ustrezne sklepe o sprejetju predlaganih prispevkov.

▼M2

3. Podrobnosti o sodelovanju tretjih držav so predmet sporazumov, ki se sklenejo po postopku iz člena 37 Pogodbe. Če sta EU in tretja država sklenili sporazum o vzpostavitvi okvira za sodelovanje te tretje države v operacijah kriznega upravljanja EU, se za namene te operacije uporabljajo določbe tega sporazuma.

▼B

4. Tretje države z znatnim vojaškim prispevkom za vojaško operacijo EU imajo enake pravice in obveznosti glede vsakodnevnega vodenja operacije kakor države članice, ki sodelujejo v tej operaciji.

5. Svet pooblašča PVO za sprejetje ustreznih sklepov o ustanovitvi odbora sodelujočih držav, če tretje države zagotavljajo znatni vojaški prispevek.

6. Pogoji za premestitev prijetih in pridržanih oseb v tretjo državo, ki sodeluje v operaciji, z namenom izvrševanja jurisdikcije te države, se določijo ob sklenitvi ali ob izvedbi sporazumov o sodelovanju iz odstavka 3.

▼M2

Člen 11

Status sil pod vodstvom EU

Status sil pod vodstvom EU in njihovega osebja, vključno s privilegiji, imunitetami in drugimi jamstvi, potrebnimi za izpolnitev in neovirano izvedbo njihovega mandata:

— ki so nameščeni na kopenskem ozemlju tretjih držav,

— ki delujejo v teritorialnih ali notranjih vodah tretjih držav,

se določi po postopku iz člena 37 Pogodbe.

▼M4

Člen 12

Premestitev oseb, prijetih in pridržanih zaradi izvrševanja sodne pristojnosti

1. Na podlagi sprejetja izvrševanja sodne pristojnosti držav članic ali tretjih držav s strani Somalije na eni strani in na podlagi člena 105 Konvencije Združenih narodov o pomorskem mednarodnem pravu na drugi strani se osebe, ki so osumljene načrtovanja, izvrševanja ali storitve kaznivih dejanj piratstva ali oboroženega ropa v somalskih teritorialnih in notranjih vodah ali na odprtem morju, kot je navedeno v členih 101 in 103 Konvencije Združenih narodov o pomorskem mednarodnem pravu, in so priprte ali pridržane z namenom izvršitve njihovega sodnega pregona, ter lastnina, uporabljena pri storitvi teh dejanj, predajo:

— pristojnim organom države članice ali tretje države, sodelujoče v operaciji, pod katere zastavo pluje ladja, ki je izvršila prijetje, ali

— v primeru, če ta država ne more ali ne želi izvrševati svoje sodne pristojnosti, državi članici ali kateri koli tretji državi, ki želi izvrševati sodno pristojnost nad temi osebami in sredstvi.

2. Osebe, ki so osumljene kaznivih dejanj piratstva ali oboroženega ropa, ali načrtovanja teh kaznivih dejanj, kot je navedeno v členih 101 in 103 Konvencije Združenih narodov o pomorskem mednarodnem pravu, in so bile pri izvajanju operacije Atalanta zaradi sodnega pregona prijete in pridržane v teritorialnih, notranjih ali otoških vodah drugih držav na tem območju v soglasju s temi državami, ter lastnina, uporabljena pri storitvi teh dejanj, se lahko predajo pristojnim organom zadevne države ali, s soglasjem zadevne države, pristojnim organom druge države.

3. Oseb iz odstavka 1 in 2 ni mogoče premestiti v tretjo državo, če s to tretjo državo niso bili dogovorjeni ustrezni pogoji za premestitev, ki so skladni z veljavnim mednarodnim pravom, predvsem z mednarodnim pravom človekovih pravic, s čimer se zlasti zagotovi, da te osebe niso podvržene smrtni kazni, mučenju ali drugemu krutemu, nečloveškemu ali poniževalnemu ravnanju.

▼B

Člen 13

Odnosi z državami, pod zastavo katerih plujejo zaščitene ladje

O pogojih, pod katerimi so na krovu trgovskih ladij, zlasti ladij ki plovejo v okviru SPH, navzoče enote Atlante, vključno s privilegiji, imunitetami in drugimi jamstvi, povezanimi z neoviranim potekom operacije, se dogovori z državo zastave teh ladij.

Člen 14

Finančne določbe

1. Skupne stroške vojaške operacije EU upravlja Athena.

2. Referenčni finančni znesek skupnih stroškov vojaške operacije EU je 8,3 milijona EUR. Odstotna stopnja referenčnega zneska iz člena 33(3) sklepa o Atheni je 30 %.

▼M4

3. Referenčni finančni znesek za skupne stroške vojaške operacije EU v obdobju od 13. decembra 2012 do 12. decembra 2014 znaša 14 900 000 EUR. Odstotek referenčnega zneska iz člena 25(1) Sklepa Sveta 2011/871/SZVP je 0 %.

▼M2

Člen 15

Posredovanje informacij Združenim narodom in drugim tretjim stranem

1. VP je pooblaščen, da Združenim narodom in drugim tretjim stranem, ki sodelujejo v tem skupnem ukrepu, posreduje tajne podatke in dokumente EU, sestavljene za namene vojaške operacije EU, do stopnje tajnosti, ki ustreza vsaki od teh strani, ter v skladu s predpisi Sveta o varovanju tajnosti ( 3 ).

2. VP je pooblaščen, da Združenim narodom in drugim tretjim stranem, ki sodelujejo v tem skupnem ukrepu, posreduje dokumente EU, ki niso označeni kot tajni in se nanašajo na posvetovanje Sveta o operaciji ter za njih velja obveznost varovanja poslovne skrivnosti iz člena 6(1) Poslovnika Sveta ( 4 ).

▼M3

3. VP se pooblasti, da skupnim pomorskim silam (CMF) pod vodstvom Združenih držav Amerike, prek njihovega štaba, ter tretjim državam, ki ne sodelujejo v CMF, in mednarodnim organizacijam, prisotnim na območju vojaške operacije EU, na podlagi vzajemnosti posreduje tajne informacije in dokumente EU stopnje RESTREINT UE, pridobljene za namene vojaške operacije EU, kadar je takšno posredovanje na območju operacije nujno iz operativnih razlogov, pri tem pa ravna skladno s predpisi Sveta o varovanju tajnosti in dogovori med VP in pristojnimi organi navedenih tretjih strani.

▼B

Člen 16

Začetek veljavnosti in prenehanje

1. Ta skupni ukrep začne veljati na dan sprejetja.

2. Skupni ukrep 2008/749/SZVP se razveljavi z dnem, ko preneha delovati usklajevalna enota, ustanovljena z navedenim skupnim ukrepom. Ta enota preneha delovati z dnem začetka operacije iz člena 6 tega skupnega ukrepa.

▼M4

3. Vojaška operacija EU se zaključi dne 12. decembra 2014.

▼B

4. Ta skupni ukrep se razveljavi po umiku sil EU v skladu z odobrenimi načrti o zaključku vojaške operacije EU, ne glede na ustrezne določbe sklepa o Atheni.

Člen 17

Objava

1. Ta skupni ukrep se objavi v Uradnem listu Evropske unije.

2. V Uradnem listu Evropske unije se objavijo tudi sklepi PVO o imenovanjih poveljnika operacije in/ali poveljnika sil EU ter sklepi PVO o sprejetju prispevkov tretjih držav in ustanovitvi odbora sodelujočih držav.